CELEX: 62019TN0189
Language: sk
Date: 2019-04-03 00:00:00
Title: Vec T-189/19: Žaloba podaná 3. apríla 2019 — Haikal/Rada

3.6.2019   
            
            
               SK
            
            
               Úradný vestník Európskej únie
            
            
               C 187/82
            
         
      Žaloba podaná 3. apríla 2019 — Haikal/Rada
      (Vec T-189/19)
      (2019/C 187/89)
      Jazyk konania: bulharčina
      
         Účastníci konania
      
      
         Žalobca: Maen Haikal (Damask, Sýria) (v zastúpení: Stanislav Koev, Rechtsanwalt)
      
         Žalovaná: Rada Európskej únie
      
         Návrhy
      
      Žalobca navrhuje, aby Všeobecný súd:
      
                  —
               
               
                  určil, že žaloba je v celom rozsahu prípustná a dôvodná a že všetky žalobné dôvody, ktoré sú v nej uvedené, sú dôvodné,
               
            
                  —
               
               
                  konštatoval, že napadnuté právne akty môžu byť čiastočne zrušené,
               
            
                  —
               
               
                  čiastočne zrušil vykonávacie rozhodnutie Rady (SZBP) 2019/87 z 21. januára 2019, ktorým sa vykonáva rozhodnutie 2013/255/SZBP o reštriktívnych opatreniach voči Sýrii v rozsahu, v akom sa vzťahuje na Maena Haikala,
               
            
                  —
               
               
                  čiastočne zrušil vykonávacie nariadenie Rady (EÚ) 2019/85 z 21. januára 2019, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii v rozsahu, v akom sa vzťahuje na Maena Haikala,
               
            
                  —
               
               
                  uložil Rade Európskej únie povinnosť nahradiť všetky trovy konania žalobcu, výdavky, odmeny a iné náklady vynaložené v súvislosti s jeho zastúpením advokátom.
               
            
         Dôvody a hlavné tvrdenia
      
      Na podporu svojej žaloby žalobca uvádza sedem žalobných dôvodov.
      
                  1.
               
               
                  Prvý žalobný dôvod je založený na porušení povinnosti Rady uviesť odôvodnenie — článok 6 Európskeho dohovoru o ochrane ľudských práv a základných slobôd (EDĽP), článok 296 Zmluvy o fungovaní Európskej únie (ZFEÚ) a článok 41 Charty základných práv Európskej únie.
               
            
                  2.
               
               
                  Druhý žalobný dôvod je založený na porušení zásad zákonnosti a primeranosti trestných činov a trestov — článok 49 Charty základných práv Európskej únie.
               
            
                  3.
               
               
                  Tretí žalobný dôvod je založený na porušení práva na účinnú súdnu ochranu — článok 6 a 13 EDĽP, článok 215 ZFEÚ, ako aj články 41 a 47 Charty základných práv Európskej únie.
               
            
                  4.
               
               
                  Štvrtý žalobný dôvod je založený na nesprávnom posúdení skutkového stavu Radou.
               
            
                  5.
               
               
                  Piaty žalobný dôvod je založený na porušení práva vlastniť majetok, zásady proporcionality a slobody podnikania — článok 1 Dodatkového protokolu k EDĽP a článok 17 Charty základných práv Európskej únie.
               
            
                  6.
               
               
                  Šiesty žalobný dôvod je založený na porušení práva na obvyklé životné podmienky — článok 2 a 4 Charty základných práv Európskej únie, ako aj článok 3 a 25 Všeobecnej deklarácie ľudských práv OSN.
               
            
                  7.
               
               
                  Siedmy žalobný dôvod je založený na závažnom porušení práva na dobrú povesť — článok 8 a článok 10 ods. 2 EDĽP.